Επίδραση εξωγενούς εφαρμογής βιοδιεγερτών στη φυσιολογία του βασιλικού και στη βιοδραστικότητα των αιθερίων ελαίων του:
Creators: name: Παπαδόπουλος, Δημήτριος Αβραάμ
Publisher: name: Aristotle University of Thessaloniki
Year: 2014
Subjects: Βασιλικός
Σαλικυλικό οξύ
Μεθυλ-ιασμονικό οξύ
Basil
Methyl jasmonate
Salicylic acid

description: Η παρούσα διατριβή πραγματοποιήθηκε σε πείραμα αγρού το καλοκαίρι του 2011, στο αγρόκτημα του Αριστοτελείου Πανεπιστημίου Θεσσαλονίκης (40°32'9"N 22°59'18"E). Αντικείμενο της έρευνας αποτέλεσε η επίδραση δύο βιοδιεγερτών, του σαλικυλικού οξέος (SA) (0.01, 0.1, 1 mΜ) και του μεθυλ-ιασμονικού οξέος (MeJA) (0.01, 0.1, 0.5 mΜ), στη φυσιολογία, στην αγροκομική συμπεριφορά και στη βιοδραστικότητα των αιθερίων ελαίων δύο ποικιλιών βασιλικού (Ocimum basilicum L.), των cv Lettuce leaf και Red rubin. Συγκεκριμένα, μελετήθηκε η επίδραση σε πέντε αγροκομικές παραμέτρους (ύψος, νωπό βάρος, ξηρό βάρος, αριθμό φύλλων και φυλλική επιφάνεια) και σε τρεις φυσιολογικές παραμέτρους (φωτοσυνθετική αποτελεσματικότητα, περιεχόμενο χλωροφύλλης και περιεχόμενο ολικών φαινολών), καθώς και η αντιοξειδωτική δράση του φυτικού εκχυλίσματος, η απόδοση και σύσταση του αιθερίου ελαίου των φύλλων και των ταξιανθιών κατά την πλήρη άνθιση και η αντιμικροβιακή δράση του εναντίον βακτηρίων και μυκήτων. Οι βιοδιεγέρτες επέδρασαν θετικά στην αύξηση, στο περιεχόμενο χλωροφύλλης και στο περιεχόμενο του αιθερίου ελαίου. Όσον αφορά τα αγροκομικά χαρακτηριστικά, η ποικιλία Lettuce leaf αποκρίθηκε θετικότερα στην εφαρμογή των βιοδιεγερτών σε σχέση με τη Red rubin, επιτυγχάνοντας υψηλότερες τιμές στη δόση εφαρμογής 0.01 mM SA. Η Red rubin εμφάνισε τη θετικότερη απόκριση στη δόση εφαρμογής 0.5 MeJA. Ως προς την επίδραση των δύο βιοδιεγερτών στις φυσιολογικές παραμέτρους, μεγαλύτερη αύξηση του περιεχομένου χλωροφύλλης παρατηρήθηκε μετά από εφαρμογή σαλικυλικού οξέος και στις δύο υπό μελέτη ποικιλίες, ενώ το μεθυλ-ιασμονικό οξύ επηρέασε θετικά μόνο την ποικιλία Red rubin. Το περιεχόμενο των ολικών φαινολών των ποικιλιών βασιλικού επηρεάστηκε θετικά με την εφαρμογή MeJA, ενώ η εφαρμογή SA δεν επηρέασε στατιστικώς σημαντικά καμία από τις δύο ποικιλίες. Η αντιοξειδωτική δράση της ποικιλίας Lettuce leaf αυξήθηκε με την επέμβαση δόσεων MeJA και μειώθηκε με την επέμβαση SA, ενώ η ποικιλία Red rubin δεν επηρεάστηκε σημαντικά. Στο στάδιο της πλήρους άνθισης, η απόδοση του αιθερίου ελαίου αυξήθηκε σε σχέση με τον μάρτυρα έως 105% στα φύλλα και έως 54.5% στις ταξιανθίες, με τη θετικότερη απόκριση να καταγράφεται μετά από εφαρμογή MeJA. Τέλος, η αντιμικροβιακή δράση δεν μεταβλήθηκε σημαντικά, καθώς η εφαρμογή των βιοδιεγερτών δεν επηρέασε την ποσότητα, την αναλογία και τη συνεργιστική δράση όσων συστατικών του αιθερίου ελαίου διαθέτουν αποδεδειγμένη δράση εναντίον παθογόνων μικροβίων.
description: The present study is based on a field experiment conducted during the summer of 2011, at the farm of the Aristotle University of Thessaloniki (40°32'9"N 22°59'18"E). The study is centered on the effect of two biostimulants, salicylic acid (SA) (0.01, 0.1, 1 mM) and methyl-jasmonate (MeJA) (0.01, 0.1, 0.5 mM), on the physiology, the agronomic behavior and the bioactivity of essential oils of two basil varieties (Ocimum basilicum L.); the cv Lettuce leaf and Red rubin. Specifically, the effect on five agronomic parameters (height, fresh weight, dry weight, number of leaves and leaf area), three physiological parameters (photosynthetic efficiency, chlorophyll content and total phenol content), the antioxidant activity of the plant extract, the yield and composition of essential oil of leaves and inflorescences in full bloom and the antimicrobial activity against bacteria and fungi were studied. The results indicated a positive impact of biostimulants on growth, chlorophyll and essential oil contents. Regarding agronomical characteristics, Lettuce leaf responded more positively to the application of the biostimulants in comparison to Red rubin. The application dose of 0.01 mM SA triggered the most intensive response in Lettuce leaf whereas Red rubin displayed a more positive response in an application dose of 0.5 MeJA. As to the effect of the two biostimulants on the physiological parameters, an increase in chlorophyll content was observed in both varieties mainly after application of SA, while MeJA positively affected only Red rubin. The content of total phenols of basil varieties was positively influenced by the application of MeJA, while the application of SA did not significantly affect them. The antioxidant activity of the variety Lettuce leaf increased with dose application of MeJA and decreased with SA, while the variety Red rubin was not significantly affected. At the stage of full bloom, the essential oil yield increased compared to the control up to 105 % in leaves and 54.5 % in inflorescences with the most positive response recorded following MeJA application. Finally, the antimicrobial activity was not significantly changed, since application of biostimulants did not affect the quantity, the ratio and the synergistic effect of those essential oil components, known to possess activity against pathogenic microbes.